open-index/open-wikipedia-markdown huggingface dataset:
Isaiah Collier

**Aizėja Džeidenas Koljeris** (, g. ) – JAV krepšininkas, rungtyniaujantis NBA lygoje besivaržančioje Jutos „Jazz“ komandoje. Žaidė universitetinį krepšinį Pietų Kalifornijos „Trojans“ komandoje.

## Karjera universitete
2023 m. birželį Koljeris įstojo į Pietų Kalifornijos universitetą ir įsitraukė į universiteto „Trojans“ sudėtį. Jis pradėjo „Trojans“ sezono atidarymo rungtynes su Kanzaso valstijos komanda startiniame penkete bei pelnė 18 taškų, atkovojo tris kamuolius ir atliko šešis rezultatyvius perdavimus, tačiau po to išsibaudavo iš žaidimo.

2024 m. balandžio 10 d. paskelbė, jog dalyvaus 2024 m. NBA naujokų biržoje.

## Profesionali karjera

### Jutos „Jazz“ (2024–dabar)
2024 m. NBA naujokų biržoje Jutos „Jazz“ pasirinko jį 29-uoju šaukimu. 2024 m. liepos 2 d. pasirašė naujoko sutartį.

2025 m. vasario 8 d. Koljeris pasiekė naują „Jazz“ naujokų rekordą – per pirmąją rungtynių su Finikso „Suns“ pusę atliko 10 rezultatyvių perdavimų. 2025 m. vasario 28 d. pergalėje prieš Minesotos „Timberwolves“ įžaidėjas atliko 14 rezultatyvių perdavimų, o tai buvo daugiausiai rezultatyvių perdavimų, kuriuos atliko Jutos „Jazz“ naujokas nuo 2014 m. Trey Burke laikų. 

2025 m. kovo 4 d. buvo pripažintas vasario Vakarų konferencijos mėnesio naujoku, nes per mėnesį vidutiniškai pelnė po 11,5 taško, atliko po 9,5 rezultatyvaus perdavimo ir atkovojo po 3,9 kamuolio. 

## Statistika

### NBA
#### Reguliarusis sezonas

### Universitetas

|-
| style="text-align:left;"|2023–24
| style="text-align:left;"|Pietų Kalifornija
| 27 || 26 || 30.0 || .490 || .338 || .673 || 2.9 || 4.3 || 1.5 || .2 || 16.3
|- class="sortbottom"
| style="text-align:center;" colspan="2"|Karjera
| 27 || 26 || 30.0 || .490 || .338 || .673 || 2.9 || 4.3 || 1.5 || .2 || 16.3
|}

## Išnašos

## Nuorodos
* Isaiah Collier NCAA profilis „Sports Reference“
Kyviškių geležinkelio viadukas

**Kyviškių geležinkelio viadukas** – geležinkelio statinys Vilniaus rajone, Šatrininkų seniūnijoje, Kyviškių kaime, nutiestas per vietinį žvyrkelį. Stovi dvikelio geležinkelio Vilnius-Kena atkarpos Kyviškės-Mickūnai 15,838 km, Kyviškių GS dalyje, 2,8 km į šiaurę nuo kelio . Pietų pusėje nuo geležinkelio įsikūrusi gyvenvietė, prie pat viaduko yra kapinės, šiaurės pusėje – miškas.

1879 m. geležinkelio viadukas pastatytas pagal kartotinį projektą. Tai vienas iš seniausių ir tipiškiausių tokių inžinerinio paveldo pavyzdžių. Atspindi Sankt Peterburgo–Varšuvos geležinkelio atšakos Vilnius–Kena raidą. Nuo 2003 m. įrašytas į Kultūros vertybių registrą. Saugoma teritorija užima 700 m². 

Viadukas vieno tarpatramio, su gelžbetonine perdanga, laikoma tašyto akmens mūro atramų. Pamatai įrengti ant polių. Perdangą sudaro atskira plokštė. Ant tilto įrengtas balastinio grunto (skaldos) sluoksnis, ant kurio padėti pabėgiai su dvikele vėže.

Pagrindiniai duomenys pagal Kultūros vertybės ekspertizės aktą (2001-12-07, Nr. 10):
* Ilgis (išilgai viaduko) – 8,20 m
* Plotis – 2,65 m, pravažiavimo gabaritas – 2,10 m 
* Aukštis (aukščio gabaritas) – 1,90 m
* Perdangos amžius – 1927–1942 m.

## Šaltiniai
Tautiškiai (Pagėgiai)

**Tautiškiai** – buvusi gyvenvietė Pagėgių savivaldybėje, 1 km į šiaurę nuo Žagmantų.

## Istorija

Buvusi girininkija ir dvaras, priklausę Viešvilės parapijai.

## Gyventojai

## Šaltiniai

## Nuorodos
* 
*
Tautiškiai (reikšmės)

**Tautiškiais** vadinamos gyvenvietės:
* Pagėgių savivaldybėje;
* Radviliškio rajone;
* Šilutės rajone.
Aukštieji Žagmantai

**Aukštieji Žagmantai** – buvęs kaimas Pagėgių savivaldybėje, 1 km į pietus nuo Žagmantų.

## Istorija

XIX a. priklausė Viešvilės, XX a. – Žukų parapijai.

## Gyventojai

## Šaltiniai

## Nuorodos
* 
*
Žagmantai (reikšmės)

**Žagmantais** vadinamos gretimos gyvenvietės Pagėgių savivaldybėje:
* Aukštieji Žagmantai,
* Žagmantai (anksčiau Didieji Žagmantai),
* Žagmantėliai (anksčiau Mažieji Žagmantai).
Balčio gamtinis rezervatas

**Balčio gamtinis rezervatas** – saugoma gamtos teritorija Ignalinos rajone, Aukštaitijos nacionalinio parko vidurinėje dalyje, Linkmenų miške, apie 3 km į rytus nuo Ginučių, prie Trainiškio. Apima  nenuotakų Balčio ežerą ir jį supančio miško nedidelę juostą. Vienintelis ežero rezervatas nacionaliniame parke (2024 m. duomenimis).

Įsteigtas 1997 m. Skirtas saugoti etaloninį termokarstinės kilmės ežero duburį su mokslui vertingu hidrobiocenozės kompleksu, retųjų rūšių augalija ir gyvūnija bei sengirės liekanomis. Rezervate peri Lietuvoje retas (įrašytas į Raudonąją knygą) vandens paukštis – juodakaklis naras.

## Šaltiniai
Vaidženčiai

**Vaidženčiai** (arba ***Vaiženčiai***) – buvęs kaimas Šilutės rajono savivaldybėje, 4 km į šiaurės vakarus nuo Žemaitkiemių, 1 km į pietus nuo Kūgelių. Dabar tai pietinė Domaičių kaimo dalis.

## Istorija

1671 m. Katyčių parapijos krikšto knygose paliudytas asmuo *Tummosas Waidzentaitis*, gyvenęs *Waidzencuse*. 1694 m. asmuo *Jacob Titzkus* įsigijo 2 ūbus žemės. 1785 m. *Jacob-Titzkus* minimas kaip Įsruties apskrities Vingio valsčiaus karališkasis valstiečių kaimas su 4 ugniakurais. 1905 m. Vaidženčiai buvo Tilžės kaimiškosios apskrities Žemaitkiemių valsčiaus kaimo bendruomenė. Sovietmečiu sunyko.

## Gyventojai

## Šaltiniai

## Nuorodos
* 
*
Andrew Garfield

**Endriu Raselas Garfildas** (, g. ) – britų-amerikiečių aktorius.

Platesnio pripažinimo sulaukė suvaidinęs Žmogų vorą filmuose „Nepaprastas Žmogus-voras“ (2012 m.), „Nepaprastas Žmogus-voras 2“ (2014 m.), o vėliau – „Marvel Cinematic Universe“ filme „Žmogus voras: nėra kelio atgal“ (2021 m.). 

Garfildas buvo nominuotas „Oskarui“ kaip geriausias aktorius už vaidmenis kariniame filme „Pjūklo ketera“ (2016 m.) ir muzikinėje dramoje „tik, tik... BŪM!“ (2021 m.). Kiti jo žymesni filmai: „Nepaleisk manęs“ (2010 m.), „Tyla“ (2016 m.), „Tamės Fei akys“ (2021 m.) ir „Laikas gyventi“ (2024 m.).

Televizijoje vaidino mormonų detektyvą kriminaliniame mini seriale „Dangaus įsakymu“ (2022 m.), už kurį buvo nominuotas „Primetime Emmy“ apdovanojimui už išskirtinį pagrindinį vaidmenį.

## Filmografija

### Filmai

### Televizija

## Išnašos
Kornelija Riliškytė

**Kornelija Riliškytė**  (g. 2003m. sausio 11 d. Vilniuje) - Daugkartinė Lietuvos stalo teniso čempionė ir moterų rinktinės narė.

## Biografija
Stalo tenisą Kornelija pradėjo žaisti vaikystėje, kai ją ir seserį į šią sporto šaką atvedė mama. Kornelija kartu su seserimi Emilija Riliškyte nuo vaikystės yra treniruojamos trenerės Jolantos Prūsienės. 2016m. Būdama 13 metų, ji tapo Lietuvos vicečempione ir debiutavo Lietuvos moterų rinktinėje.

2018 m. K. Riliškytė atstovavo Europos rinktinę Pasaulio jaunučių čempionate. Dvejetų rungtyje su rumune Elena Zaharia iškovojo bronzos medalį.

2023 m. K. Riliškytė dalyvavo Europos žaidynėse Krokuvoje. Pirmajame etape ji, atsilikdama 0:3, sugebėjo laimėti prieš Sakartvelo atstovę Aną Nikoiani rezultatu 4:3. Antrajame etape ji 4:0 nugalėjo 140-ąją pasaulio raketę italę Deborą Vivarelli. Šešioliktfinalyje Kornelija susitiko su 19-ąja pasaulio rakete, Prancūzijai atstovaujančia kine Jia Nan Yuan, ir pralaimėjo rezultatu 0:4. 

K. Riliškytė yra daugkartinė Lietuvos čempionė tiek asmeninėse, tiek dvejetų rungtyje kartu su seserimi E. Riliškytę. Prizininkė mišrių dvejetų rungtyje kartu su partneriu Kęstučių Žeimiu. 2025m. Tapo absoliuti čempionė, laimėjusi auksą visose 3-ijose rungtyse: moterų dvejetuose, mišriuose dvejetuose ir asmeninėse.

Šiuo metu Kornelija žaidžia aukščiausioje vokietijos stalo teniso lygoje, atstovauja ESV Weil komandą.

## Pasiekimai

## Asmeninis gyvenimas

* K. Riliškytė mokėsi Vilniaus Šv. Kristoforo gimnazijoje. 
* 2022 m. Kornelija persikėlė į Vokietiją, kur pradėjo psichologijos studijas Brėmeno Jacobs universitete.

## Šaltiniai
Mykolas Jonas Zenkevičius

**Mykolas Jonas Zenkevičius** (, 1670 m. – 1762 m. sausio 23 d.) – Vilniaus vyskupas, 1724 m. vyriausiasis Lietuvos dvasininkijos raštininkas () – Abiejų Tautų Respublikos karaliaus ir kanclerio bendradarbis, 1733 m. Vilniaus apygardos ir priešrinkiminės asamblėjos direktorius, 1730–1761 m. Vilniaus universiteto ir Jėzuitų draugijos akademijos kancleris.

## Biografija

Buvo Vilniaus kanauninkas ir Žemaitijos arkidiakonas.
 
1717–1718 m. sandūroje tapo tituliniu (*episcopus titularis*) Juliopolio (Liublino vaivadija) vyskupu ir Žemaitijos pavyskupiu – vyskupo padėjėju, sufraganu.

1730 m. tapo Vilniaus vyskupu. Jis priklausė Stanislovo Leščinskio šalininkams. Per 1733 m. rinkimus, būdamas Lietuvos deputatu, pasirašė Stanislovo Leščinskio *pacta conventa*.

1734 m. Lietuvos Didžiosios Kunigaikštystės generalinės konfederacijos narys.

1736 m. apdovanotas Baltojo erelio ordinu.
 
Gyvenimo pabaigoje buvo vienas iš Čartoriskių ir Masalskių šeimų rėmėjų Lietuvoje. Palaidotas Šv. Stanislovo ir Šv. Vladislovo bazilikoje arkikatedroje Vilniuje.

## Išnašos

## Nuorodos
* https://www.lituanistika.lt/content/73975
* https://archive.org/details/jbc.bj.uj.edu.pl.NDIGSTDR070322/page/n1/mode/2up
* https://www.lituanistika.lt/en/search?field=keyword&query=Mykolas+Jonas+Zenkavi%C4%8Dius%2C+1670-1762+%28Micha%C5%82+Jan+Zienkowicz%29&mode=phrase&scope=science,internet,dissemination
* https://www.katedra.lt/ordinarai/
Bikolio pusiasalis

**Bikolio pusiasalis** () – Filipinų pusiasalis, sudarantis pietrytinį Lusono salos galą. Labai netaisyklingos formos, su daug mažesnių pusiasalių, išraižytas įlankų. Driekiasi tarp Filipinų jūros šiaurės rytuose, Sibujano jūros Tikao sąsiaurio ir Regajaus bei Tajabaso įlankų vakaruose. Šiaurės vakaruose Tajabaso sąsmauka jungiasi su likusia Lusono dalimi. Plotas apie 12 070 km².

Didžiąją dalį ploto užima Bikolio lyguma, kurioje auginami ryžiai, ir virš jos iškilę ugnikalnių kūgiai (Majonas, Isarogas, Bulusanas, Malinao ir kt.). Yra seklių ežerų (Buhis, Baao, Batas).

Didžioji dalis pusiasalio sutampa su Bikolio regionu (jis apima ir dalį aplinkinių salų). Čia vyrauja bikolų tautybės žmonės. Pagrindinis miestas – Naga. Istoriškai Bikolis buvo Filipinų komunizmo centras.

## Šaltiniai
Naga (Bikolis)

**Naga** () – miestas Filipinuose, Lusono salos pietrytinėje dalyje, Bikolio pusiasalyje, Bikolio regione, prie Nagos ir Bikolio upių santakos. Praeina Kalambos–Legaspio geležinkelis ir plentas. Didelis prekybinis ir žemės ūkio produkcijos centras Bikolio regione. Naga – svarbus Filipinų religinis taškas ir piligrimų traukos vieta. Čia yra Šv. Apaštalo Jono katedra (pastatyta 1843 m.) ir Penjafransijos bazilika, kurioje saugomas Bikolio regiono globėjos Švč. Penjafransijos Dievo Motinos atvaizdas. Jos garbei kasmet rugsėjį vyksta didelė šventė. Taip pat veikia Nueva Kasereso universitetas (nuo 1948 m.), Nagos universiteto atenėjumas (nuo 1940 m., priklauso jėzuitams), Šv. Izabelės katalikų universitetas (1869 m.), seminarija, kelios technologijų kolegijos.

Į rytus nuo miesto stūkso Isarogo kalnas (nacionalinis parkas).

## Istorija
1573 m. ispanai įkūrė Nueva Kasereso (*Nueva Cáceres*) miestą. Nuo 1595 m. tapo vyskupijos centru. Ispanų valdymo laikais buvo Abiejų Kamarinesų provincijos sostine. 1898 m. filipiniečiai nuvertė ispanų valdžią Nuevo Kaserese. Amerikiečių valdymo laikais miestui grąžintas Nagos pavadinimas (taip vadintas bikolų kaimas iki įkuriant Nuevo Kaseresą). 1945 m., amerikiečiams bombarduojant japonų pozicijas, didžiuma miesto sugriauta. 1948 m. Nagai oficialiai grąžintas miesto statusas.


Facade penafrancia 1.jpg|Nagos katedra
Penafrancia Basilica Minore, Naga City (cropped).jpg|Švč. Penjafransijos bazilika
Holy Rosary Minor Seminary in 2018.jpg|Seminarija
Naga River, Panganiban P. Burgos (Naga, Camarines Sur; 04-15-2023).jpg|Nagos upė Nagos mieste


## Šaltiniai
Legaspis

**Legaspis** () – miestas Filipinuose, Lusono salos pietrytinėje dalyje, Bikolio pusiasalyje, Bikolio regione; Albajaus provincijos administracinis centras. Uostas prie Filipinų jūros Albajaus įlankos; oro uostas. Legaspis – galutinis geležinkelio iš Kalambos (seniau prasidėjo Maniloje) taškas. Plentai į Nagą, Tabaką, Sorsoganą. Išvežama kopra, abaka, yra naftos saugyklos. Didelis abakos pluošto apdirbimo centras. Veikia Bikolio (nuo 1969 m.), Santo Tomaso-Legaspio (nuo 1968 m.) universitetai.

Į šiaurę nuo miesto iškilęs veiklus Majono ugnikalnis (paskelbtas gamtos parku). Jo išsiveržimas 1815 m. pražudė ~1000 Legaspio gyventojų. Turistinis objektas.

## Istorija
Gyvenvietė įkurta 1639 m. ir pavadinta Filipinų užkariautojo bei pirmojo generalgubernatoriaus Migelio Lopeso de Legaspio garbei (ligtol čia buvo žvejų kaimas Savanganas). Pradėjo steigtis pranciškonų misijos. 1873 m. atidarytas Legaspio tarptautinis uostas, 1892 m. suteiktas miesto statusas.


Legazpi City.jpg|Legaspio miestas Majono ugnikalnio papėdėje
Legazpi Cathedral.jpg|Šv. Grigaliaus katedra
LegazpiPhotowalk 28.JPG|Miesto rotušė
Legazpi Port (Legazpi Boulevard, Legazpi, Albay; 04-25-2023).jpg|Legaspio uostas


## Šaltiniai
Sorsogonas

**Sorsogonas** () – miestas Filipinuose, Lusono salos pietrytinėje dalyje, Bikolio pusiasalio gale, Bikolio regione, prie Sorsogono įlankos; provincijos administracinis centras. Yra uostas, keliai į Legaspį, Matnogą, Manitą. Abakos ir kopros apdirbimas. Apylinkėse auginami pluoštiniai bananai, kokospalmės, ryžiai, batatai. Yra šv. Petro ir šv. Pauliaus katalikų katedra.

Į šiaurės vakarus nuo Sorsogono stūkso Pokdolio kalnai (ugnikalnių grupė).

## Istorija
Sorsogonas kaip atskira gyvenvietė sudarytas 1864 m., nuo 1894 m. – provincijos sostinė. 1951 m. tapo vyskupijos centru.

## Šaltiniai
Iriga

**Iriga** () – miestas Filipinuose, Lusono salos pietrytinėje dalyje, Bikolio pusiasalyje, Bikolio regione, Pietų Kamarineso provincijoje, į pietryčius nuo Nagos, užgesusio Irigos ugnikalnio papėdėje. Praeina kelias ir geležinkelis Kalamba–Legaspis. Verčiamasi daugiausia žemės ūkiu, ypač pluoštinių bananų (abakos) auginimu. Yra šv. Antano Paduviečio katalikų bažnyčia, veikia Šv. Antano universitetas, Šiaurės Rytų Filipinų universitetas.

## Šaltiniai
Jurgita Jasponytė

**Jurgita Jasponytė** (g. 1981 m. rugpjūčio 25 d.) – Lietuvos poetė.

## Biografija
Baigė Zarasų 1-ąją pagrindinę mokyklą. Nuo 1999 m. studijavo Vilniaus pedagoginiame universitete. Įgijo lietuvių filologijos bakalauro ir literatūrologijos magistro laipsnį. Vilniaus miesto savivaldybės bibliotekos darbuotoja.

Dalyvauja literatūros renginiuose Lietuvoje, yra skaičiusi Latvijoje. Tekstai yra versti į latvių, rusų, gruzinų, ukrainiečių, baltarusių, anglų, vokiečių kalbas.

## Bibliografija
* *Šaltupė*: eilėraščiai. Vilnius: Rašytojų sąjungos leidykla, 2014.
* *Vartai Auštrieji*: eilėraščiai. Vilnius: Rašytojų sąjungos leidykla, 2019.
* *Visata atsisėda netinkamoje vietoje*: eilėraščiai. Vilnius: Lietuvos rašytojų sąjungos leidykla, 2024.

## Apdovanojimai
* 2015 m. Zigmo Gėlės premija už geriausią metų poetinį debiutą (eilėraščių knyga „Šaltupė“).
* 2015 m. Poezijos rinkinys „Šaltupė“ įtrauktas į Metų knygos penketuką.
* 2019 m. Poezijos rinkinys „Vartai Auštrieji“ įtrauktas į Metų knygos penketuką.
* 2024 m. Jotvingių premija už poezijos šilumą, kūrybinę viziją, brandžius, stebinančius ir talpius eilėraščius poezijos knygoje „Visata atsisėda netinkamoje vietoje“ (Lietuvos rašytojų sąjungos leidykla, 2024).

## Šaltiniai
Dovilė Bagdonaitė

**Dovilė Bagdonaitė** (g. 1991 m. Marijampolėje) — Lietuvos poetė ir menininkė.

## Biografija
Dovilė Bagdonaitė gimė 1991 m. Marijampolėje. Vilniaus dailės akademijoje baigė monumentaliosios tapybos bakalauro ir magistro studijas, vėliau tęsė mokslus meno doktorantūroje; 2022 m. jai suteiktas meno daktarės laipsnis.

## Kūrimas
Poezijoje debiutavo laimėjusi Lietuvos rašytojų sąjungos leidyklos pirmosios knygos konkursą su eilėraščių rinkiniu Mėlynojo banginio širdis (2016 m.). 2019 m. Poezijos pavasario jaunųjų poetų kūrybos vakaro laureatė. Eilėraščiai publikuoti „Šiaurės Atėnuose“, žurnale „Kreivės“, almanache Poezijos pavasaris, kt. leidiniuose. 2022 m. išėjo antroji knyga Takeliai žolėje.

## Šaltiniai
Vytautas Stankus

**Vytautas Stankus** (g. 1981 m. lapkričio 8 d.) – Lietuvos poetas.

## Biografija
2003 m. baigė Vilniaus Žemynos gimnaziją, 2009 m. – anglų filologijos studijas Vilniaus
pedagoginiame universitete. Vilniaus Simono Stanevičiaus progimnazijos anglų kalbos mokytojas.

Eilėraščiai spaudoje pasirodė 2007 metais.

Lietuvos rašytojų sąjungos narys – nuo 2014 m.

## Bibliografija
* *Vaikščiojimas kita ledo puse*: eilėraščiai. Kaunas: Nemunas, 2009.
* *Iš veidrodžio, už*: eilėraščiai. Vilnius: Lietuvos rašytojų sąjungos leidykla, 2014.
* *Skruzdžių skandinimas*: eilėraščiai. Vilnius : Versus aureus, 2016.

## Sudarė
* Poezijos pavasaris 2016: almanachas (kartu su G. Kazlauskaite, G. Lataku, N. Cibulsku). Vilnius: Lietuvos rašytojų sąjungos fondas, 2016.
* Poetinis Druskininkų ruduo 2016: almanachas (kartu su V. Dekšniu). Vilnius: Vaga, 2016.
* Poetinis Druskininkų ruduo=Druskininkai Poetic Fall: almanachas / sudarytojai ir redak. V. Dekšnys, V. Stankus. Vilnius : Vaga, 2017.
* *Egzodika = Exodica: pasaulio lietuvių rašytojų antologija */ sudarytojai Žydronė Kolevinskienė, Loreta Mačianskaitė, Saulius Vasiliauskas; vertėjai Vilma Kurapkaitė-Berg, Marius Burokas, Solveiga Daugirdaitė, Vytautas Stankus, Albina Strunga, Greta Štikelytė, Aistis Žekevičius. Vilnius : Lietuvių literatūros ir tautosakos institutas, 2019.

## Apdovanojimai
* 2010 m. tapo Zigmo Gėlės premijos laureatu už geriausią poetinį metų debiutą – eilėraščių knygą „Vaikščiojimas kita ledo puse“.

## Šaltiniai
Antanas Šimkus

**Antanas Šimkus** (g. 1977 m. balandžio 5 d.) — Lietuvos poetas.

## Biografija
1995 m. baigė Vilniaus Mikalojaus Daukšos vidurinę mokyklą. 1995–2000 m. studijavo lietuvių kalbą ir literatūrą Vilniaus pedagoginiame universitete. 2010 m. ten pat baigė literatūrologijos magistro studijas. 2014 m. įstojo į jungtines Lietuvos edukologijos universiteto ir Mykolo Riomerio universiteto filologijos mokslo krypties doktorantūros studijas.

2004–2009 m. dirbo savaitraščio „Literatūra ir menas“ publicistikos skyriaus ir jaunimo puslapių „Aktyvios jungtys“ redaktoriumi, 2009–2015 m. – interneto dienraštyje „Bernardinai.lt“ kultūros temų redaktoriumi. Nuo 2015 m. dirba mėnraščio „Metai“ vyriausiuoju redaktoriumi.

Lietuvos rašytojų sąjungos narys – nuo 2010 m.

## Bibliografija
* *Skradžiai*: eilėraščiai. Vilnius: Lietuvos rašytojų sąjungos leidykla, 1999.
* *Sezonas baigtas*: eilėraščiai. Vilnius: Lietuvos rašytojų sąjungos leidykla, 2010.
* *Vaizdai iš gyvenimo bobulytės ir kt.*: eilėraščiai. Vilnius: Bernardinai.lt, 2012.
* *Vakaras dega*: eilėraščiai. Vilnius, Lietuvos rašytojų sąjungos leidykla, 2022.

## Sudarė
* Poezijos pavasaris, 2013: almanachas (kartu su G. Norvilu, B. Januševičiumi). Vilnius: Rašytojų sąjungos fondas, 2013.
* Poezijos pavasaris, 2014: almanachas (kartu su D. Mitaite, A. Jakučiūnu). Vilnius: Rašytojų sąjungos fondas, 2014.
* Poezijos pavasaris, 2015: almanachas (kartu su D. Mitaite, V. Stankumi). Vilnius: Rašytojų sąjungos fondas, 2015.

## Apdovanojimai
* 1995 m. Liūnės Sutemos premija už geriausią moksleivišką poeziją.
* 2010 m. Jaunojo Jotvingio premija už eilėraščių rinkinį „Sezonas baigtas“.
* 2012 m. Vilniaus miesto savivaldybės mero premija už poeziją apie Vilnių ir poezijos knygą „Sezonas baigtas“.
* 2013 m. knyga „Vaizdai iš gyvenimo bobulytės ir kt.“ nominuota Metų knygos vaikams rinkimuose.
* 2013 m. „Poezijos pavasario“ prizas už poeziją vaikams – už knygą „Vaizdai iš gyvenimo bobulytės ir kt.“.
* 2013 m. Lietuvos Respublikos kultūros ministerijos premija už publicistinius kūrinius.
* 2023 m. Jono Aisčio literatūrinė premija už knygą „Vakaras dega” (Lietuvos rašytojų sąjungos leidykla, 2022).
* 2024 m. 22-oji Antano Miškinio literatūrinė premija už poezijos knygą „Vakaras dega“ (Lietuvos rašytojų sąjungos leidykla, 2022).

## Šaltiniai
Stumbragiriai (reikšmės)

**Žagmantais** vadinamos gretimos gyvenvietės Pagėgių savivaldybės ir Šilutės rajono sandūroje:
* Stumbragiriai,
* Stumbragirėliai,
* Bruožiai (Pagėgiai).
Pride of Gall Hill FC

**Pride of Gall Hill Football Club** – Barbadoso futbolo klubas iš Galhilo netoli Oistinso, Kristaus bažnyčios parapijos. 

## Istorija
Nuo 1987 m. sezono rungtyniavo stipriausioje šalies lygoje. 1988, 1993 m. tapo šalies čempionais. 2015 m. sezone liko devintoje vietoje ir iškrito į žemesnį divizioną.

Nuo 2016 m. sezono žaidė Pirmame divizione. 2024 m. sezone tapo Pirmojo diviziono (II) nugalėtojais. Nuo 2025 m. rungtyniavo stipriausioje šalies lygoje.

## Laimėjimai
;  **[[Barbados Premier League]]:**
* **Čempionai (2):** 1988, 1993 m.

;  **Futbolo taurė:**
* **Laimėtojai (4):** 1993, 1995, 1998, 2006 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Barbadoso nacionalinei rinktinei
*  Eric Lavine, puolėjas;
* Ranaldo Marques, atraminis saugas;
* Ramuel Miller, saugas;
; Užsieniečiai
*  Oscar Nero, gynėjas;

## Išnašos

## Nuorodos
* [ facebook paskyra]
* SOCCERWAY
* FLASHSCORE
* Transfermarkt
* Globalsportsarchive
Julia Becker

**Julija Beker** (*Julia Zarin Becker*; g. 2000 m. birželio 21 d.) – Brazilijos futbolininkė, vidurio gynėja. 

## Karjera
Gimė Porto Alegrės mieste, Brazilijoje. Atstovavo „Internacional“, „Brasil de Farroupilha“, „Bahia“, „Pinda SC“, „Sao Jose“. 

2024 metų viduryje persikėlė į Rumuniją. Priklausė aukščiausios lygos Bistricos „Gloria“ klubui.

2025 m. kovo mėn. prisijungė prie MFA Žalgiris-MRU. 

2025 m. kovo 16 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje, 20 minutę užsidirbo geltoną kortelę ir žaidė iki finalinio švilpuko. Vilnietės nugalėjo varžoves rezultatu 3-0.

## Statistika
; A lygos statistika

Spalvų reikšmės:
:  Ekipa žaidė A lygoje;

## Išnašos

## Nuorodos
* [ SOCCERWAY]
* [ FLASHSCORE]
* [ SOCCERDONNA]
* lietuvosfutbolas.lt
* Globalsportsarchive
Masbatė (miestas)

**Masbatė** () – miestas centriniuose Filipinuose, Bikolio regione, Masbatės salos šiaurės rytuose; Masbatės provincijos sostinė ir pagrindinis salos miestas. Yra jūrų ir oro uostai. Prekyba kopra, kukurūzais, galvijais, žuvimi. Žuvies ir kopros perdirbimo pramonė.

Yra Šv. Antano Paduviečio katedra. Šalia jūroje saugomas Buntodo rifas (jūrinis draustinis).

## Šaltiniai
Francesca Frericks

**Frančeska Peidžė Freriks** (*Francesca Paige Frericks*; g. 2000 m. gegužės 12 d.) – JAV futbolininkė, vidurio saugė. 

## Karjera
Karjerą pradėjo JAV. Priklausė University of Illinois Chicago komandai. Po studijų persikėlė į Europą. Atstovavo KFF Vllaznia (Albanija). Rungtyniavo Albanijos aukščiausiose lygose, prestižiniame UEFA moterų čempionų lygos turnyre.

2024 m. pavasarį persikėlė į ACS Banat Girls (Rumunija). Rumunijos moterų lygoje pasižymėjo penkiais įvarčiais ir keturiais rezultatyviais perdavimais.

Atstovavo „Apollon Ladies“ klubui (Kipras). Žaidė Kipro moterų Pirmame divizione.

2025 m. kovo mėn. prisijungė prie MFA Žalgiris-MRU. 

2025 m. kovo 16 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje ir žaidė iki finalinio švilpuko. Vilnietės nugalėjo varžoves rezultatu 3-0.

## Statistika
; A lygos statistika

Spalvų reikšmės:
:  Ekipa žaidė A lygoje;

## Išnašos

## Nuorodos
* [ SOCCERWAY]
* [ FLASHSCORE]
* [ SOCCERDONNA]
* lietuvosfutbolas.lt
* Globalsportsarchive
Alexandria Grace Kitty Madden

**Aleks Maden** (*Alexandria Grace Kitty Madden*; g. 1999 m. birželio 10 d.) – Anglijos futbolininkė, puolėja. 

## Karjera
### FK Vilnius
2023 m. vasarą persikėlė į Lietuvą. Atstovavo „FK Vilnius“ klubui. 2023 m. rugpjūčio 6 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje ir žaidė iki finalinio švilpuko. 

2023 m. rugpjūčio 13 d. pelnė pirmąjį savo įvartį moterų A lygos rungtynėse prieš Utenos Utenį. Po Aleks Maden tikslaus smūgio 8 minutę vilnietės išsiveržė į priekį (1-0), o rungtynes laimėjo triuškinačia persvara 5-0. 

2023 m. spalio 7 d. moterų A lygos rungtynėse prieš Utenos Utenį pasižymėjo pelnydama net ris įvarčius. Vilnietės sutriuškino varžoves rezultatu 6-0.

### FK Transinvest
2024 m. persikėlė į FK Transinvest. 2024 m. balandžio 21 d. debiutavo klube moterų A lygos rungtynėse prieš MFA Žalgiris-MRU. Susitikimą pradėjo startinėje sudėtyje, o 59 minutę buvo pakeista. Varžovės („žalgirietės“) sutriuškino lygos debiutantes rezultatu 4-0. 

2024 m. gegužės 16 d. pelnė du įvarčius moterų A lygos rungtynėse prieš MFA Žalgiris-MRU. Alex Madden pelnė pirmąjį rungtynių įvartį, varžovės išlygino rezultatą, o pačioje pirmojo kėlinio pabaigė Madden pelnė antrąjį įvartį. Susitikimas baigėsi Transinvest pergale rezultatu 3-1.

### MFA Žalgiris-MRU
2025 m. prisijungė prie MFA Žalgiris-MRU. 2024–2025 m. moterų salės futbolo čempionate po baudinių serijos vilnietės tapo čempionėmis. Alex Madden turnyre pelnė penkis įvarčius.

2025 m. kovo 16 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje ir žaidė iki finalinio švilpuko. Vilnietės nugalėjo varžoves rezultatu 3-0. Aleks Maden pasižymėjo įvarčiu 65 minutę ir rezultatas tapo 2-0.

2025 m. spalio 29 d. Baltijos moterų futbolo lygos finalo rungtynėse įmušė įvartį į Riga FC Women komandos vartus, tačiau varžovės nugalėjo rezultatu 3:1.

### Knattspyrnudeild Gróttu
2026 m. vasario mėn. tapo žinoma, kad futbolininkė karjerą tęs Reikjaviko „Knattspyrnudeild Gróttu“ (Islandija).

## Statistika
; A lygos statistika

Spalvų reikšmės:
:  rungtyniavo moterų A lygoje;

## Pasiekimai
; MFA Žalgiris-MRU
* Moterų A lyga: trečioji vieta (2025);
* Baltijos moterų futbolo lyga: antroji vieta (2025);
* Lietuvos moterų salės futbolo čempionė: 2024–2025 ir 2025-2026 m.

; su FK Transinvest
* Moterų A lyga: trečioji vieta (2024);

## Išnašos

## Nuorodos
* SOCCERWAY
* [ FLASHSCORE]
* [ SOCCERDONNA]
* lietuvosfutbolas.lt
* [ Globalsportsarchive]
Pasigas (upė)

**Pasigas** () – upė Filipinuose, Lusono salos centrinėje dalyje. Išteka iš didžiausio šalies ežero – Bajaus lagūnos – ir teka į vakarus. Įteka į Pietų Kinijos jūros Manilos įlanką.

Aplink trumpą, bet vandeningą Pasigo upę įsikūrusi labai tankiai gyvenama Manilos metropolinė aglomeracija. Upė prateka pro Pasigo, Pateroso, Mandalujongo, Makačio miestus, kerta šalies sostinę Manilą.

Ispanų valdymo laikais Pasigo upėje laikytas laivynas, vykdęs prekybą tarp Filipinų salų. Dabar lėta ir sekli Pasigo upė jūrų laivams netinkama, tačiau ja kursuoja keltas ir nedideli laivai.

Pasigo upė veikiama jūros potvynių – sausojo laikotarpio pabaigoje (balandį–gegužę) Bajaus lagūnoje vandens lygis nukrenta žemiau esančio Manilos įlankoje, todėl jūrinių potvynių metu vanduo pradeda srūti iš jūros į lagūną (dėl to padidėja lagūnos druskingumas ir užterštumas).

## Šaltiniai
Ažvinčių gamtinis rezervatas

**Ažvinčių gamtinis rezervatas**, **Ažvinčių sengirės gamtinis rezervatas**, arba **Gervėčių sengirės gamtinis rezervatas** – saugoma gamtos teritorija Ignalinos rajone (nedidelė dalis Utenos rajone), Aukštaitijos nacionalinio parko šiaurės rytinėje dalyje, Ažvinčių girios vidury, apie 5 km į vakarus nuo Kazitiškio. Vienas dviejų nacionalinio parko vidinių rezervatų (2025 m. duomenimis, kitas – Balčio gamtinis rezervatas). Apima dalį girios ir Gervėčių pelkę su trimis ežerėliais.

Saugoma didžiausia Lietuvoje sengirė su Rytų Lietuvos regionui būdingomis hidrobiocenozėmis bei išlikusia retųjų rūšių augalija ir gyvūnija. Atliekami moksliniai tyrimai, veikia europinės svarbos monitoringo stotis. Vyrauja spygliuočiai – šimtametės pušys, eglės; pažemėje – samanos, kiškio kopūstai. Moksliniu požiūriu vertingas sengirės dirvožemis ir žmogaus ūkinės veiklos bei gaisrų nepaliesta miško paklotė. Dėl dirvožemio ypatybių rezervate neauga drėgmę mėgstantys medžiai, nėra valgomų grybų, uogų. Gyvena angys, žalčiai, driežai, yra vilkų, šernų. Aptinkama retų vabalų rūšių: šneiderio kirmvabalio, šiaurinio elniaragio ir kitų.

Ažvinčių girios centrinė dalis saugota jau anksčiau. Pasakojama, kad miškas tausotas dar nuo baudžiavos laikų, kirtimus stengtasi perkelti į kitas vietas. Tarpukariu Ažvinčių sengirę globojo vietiniai miškininkai Strazdai, sengirė nuo kirtimų saugota ir pokario metais. 1974 m. įsteigus nacionalinį parką, nustatyta 626 ha ploto rezervatinė zona Gervėčių pelkei ir gretimiems medynams saugoti. Vėliau rezervato teritorija šiek tiek kito. Dabartinis rezervatas įsteigtas 1997 m.

## Šaltiniai
Spiečiai (Juknaičiai)

**Spiečiai** (arba ***Spėčiai***) – buvęs kaimas Šilutės rajono savivaldybėje, 1 km į šiaurės vakarus nuo Kūgelių, prie kelio .

## Istorija

1709 m. paminėtas *Juschka Spetschus*. 1785 m. čia buvo Vingio valsčiaus karališkasis valstiečių kaimas. XIX a. atidaryta pradinė mokykla. Priklausė Plaškių parapijai.

## Gyventojai

## Šaltiniai

## Nuorodos
* 
*
Joy Ndidi Duru

**Džoj Ndidi Duru** (*Joy Ndidi Duru*; g. 1999 m. gruodžio 23 d.) – Nigerijos futbolininkė, gynėja.

## Karjera
Nuo 2024 m. atstovavo MFA Žalgiris-MRU. 2024 m. balandžio 14 d. debiutavo moterų A lygos rungtynėse prieš FK Saned. Susitikimą pradėjo startinėje sudėtyje, o 84 minutė užsidirbo raudoną kortelę ir buvo pašalinta iš aikštės. Vilnietės pirmavo triuškinančiu rezultatu 8-0, o per likusį laiką rezultatas nebepakito.

2024 m. birželio 5 d. pelnė pirmąjį savo įvartį moterų A lygos rungtynėse prieš Gargždų „Bangą“. Vilnietės pirmavo (1-0), o po tikslaus Duru smūgio rezultatas tapo 2-0. Vilnietės sutriuškino varžoves rezultatu 3-0.

2024 m. birželio 11 d. debiutavo moterų Baltijos lygos rungtynėse prieš SFK Riga (Latvija).

2025 m. sezone ir toliau tęsė karjerą MFA Žalgiris-MRU.

## Statistika
; A lygos statistika

Spalvų reikšmės:
:  Ekipa žaidė A lygoje;

## Išnašos

## Nuorodos
* [ SOCCERWAY]
* [ FLASHSCORE]
* [ SOCCERDONNA]
* lietuvosfutbolas.lt
Ayuri Terawaki

**Ajuri Teravaki** (*Ayuri Terawaki*; g. 1997 m. vasario 4 d.) – Japonijos futbolininkė, vidurio saugė. 

## Karjera
Karjerą pradėjo Japonijoje. Atstovavo „Osaka International University“ komandai. Rungtyniavo „Nordder Hokkaido“ klube, Japonijos antroje lygoje. 

Nuo 2020 m. persikėlė į Europą. Žaidė Kroatijos pirmosios lygos klubuose: Čakoveco „Međimurje“, ŽNK Rijeka bei Splito „Hajduk“. 2024 m. grįžo atgal į Čakoveco „Međimurje“.

2025 m. kovo mėn. prisijungė prie MFA Žalgiris-MRU. 

2025 m. kovo 16 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje, 65 minutę pakeista. Vilnietės nugalėjo varžoves rezultatu 3-0.

2025 m. balandžio 13 d. pelnė du įvarčius moterų A lygos rungtynėse prieš FK Žalgiris.

2025 m. vasarą persikėlė į ŽFK Ljuboten (Šiaurės Makedonija).

## Statistika
; A lygos statistika

Spalvų reikšmės:
:  rungtyniavo moterų A lygoje;

## Išnašos

## Nuorodos
* [ SOCCERWAY]
* [ FLASHSCORE]
* SOCCERDONNA
* lietuvosfutbolas.lt
* Globalsportsarchive
Wolves SC

**Wolves Sports Club** arba **Wolves SC** – Bermudų Salų futbolo klubas.

## Istorija
1957 m. įkurtas futbolo klubas. 2011–2012 m. sezone	tapo Pirmojo diviziono nugalėtojais. 2012–2013 m. debiutavo Bermudian Premier Division ir iškovojo septintąją vietą. 2013–2014 m. sezone liko dešimti ir iškrito į žemesnį divizioną. Nuo 2014–2015 m. žaidė Pirmame divizione. 2023–2024 m. sezone Pirmame divizione buvo antri ir pateko į stipriausią šalies futbolo lygą.	

2024–2025 m. sezone rungtyniavo aukščiausioje lygoje – Bermudian Premier Division, tačiau tarp dešimties dalyvių liko paskutinėje vietoje ir iškrito į žemesnį divizioną.

## Laimėjimai
;  **[[Bermudian Premier Division]]:**
* Čempionai: 

;  **Futbolo taurė:**
* Laimėtojai:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  London Steede-Jackson, saugas.

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* FLASHSCORE
* [ Transfermarkt]
* Globalsportsarchive
Mantas Balakauskas

**Mantas Balakauskas** (g. 1989 m.) – Lietuvos poetas.

## Biografija

Lietuvos edukologijos universitete studijavo istorijos mokslus. 2016 m. išleido pirmąją poezijos knygą „Roma“, kuri pateko į geriausių metų poezijos knygų penketuką. Taip pat už šį poezijos rinkinį poetui skirta 2017 m. Zigmo Gėlės premija. 2020 m. Rašytojų sąjungos leidykla išleido antrąją poezijos knygą „Apmaudas“, pripažintą geriausia metų poezijos knyga. 2026. Leidykla Baziliskas išleido trečiąją poeto knygą pavadinimu "ferrum". M. Balakauskas yra vienas iš asociacijos „Slinktys“ įkūrėjų, organizuoja įvairius literatūros renginius. Poezija versta į slovėnų ir anglų kalbas.

## Šaltiniai
Pasigas

**Pasigas** () – miestas Filipinuose, Lusono saloje, Manilos metropolijoje, į pietryčius nuo Manilos. Įsikūręs prie Pasigo upės (netoli jos ištakų iš Bajaus lagūnos) ir jos intako Marikinos. Artigaso verslo ir finansų centras.

Yra Švč. Nekaltojo Prasidėjimo katedra (1573 m.), Azijos ir Ramiojo vandenyno universitetas (nuo 1995 m.), Pasigo universitetas (1999 m.), Rizalio technologijų universiteto padalinys.

## Šaltiniai
Šatuliniai valstiečiai

**Šatuliniai valstiečiai** (arba ***šatulininkai***; ) – Mažosios Lietuvos valstiečiai, per XVII–XVIII a. vidinę (šatulinę) kolonizaciją gavę iš Prūsijos valdovo giriose žemės, kirtę miškus ir čia steigę šatulinius ūkius. Buvo nepavaldūs privatiems dvarininkams, priklausė tiesiogiai valdovui. Šatuliniai žemę gaudavo su baudžiavinėmis prievolėmis, už kurias mokėjo mokestį valdovo iždui. Šatulininkai mokesčius mokėdavo privačiam Prūsijos kunigaikščio iždui – į brangenybių dėžutę arba šatulę (, plg. ).

XVII a. šatuliniai valstiečiai daugiausia buvo lietuvininkai. XVIII a. 1-ojoje pusėje, po 1709–1711 m. maro ir per Didžiąją vokiečių kolonizaciją šatulininkais tapo atsikėlę vokiečių valstiečiai, kurie žemės sklypą dažniausiai gaudavo kulmiškių teisėmis (be baudžiavos prievolių, tik už mokestį valdovo iždui). Tarp pastarųjų buvo ir K. Donelaičio senelis Hansas Donelaitis. Šatulininkai tuometinėje visuomenės santvarkoje stovėjo aukščiau už baudžiauninkus ().

## Šaltiniai

## Nuorodos
*
Makatis

**Makatis** () – miestas Filipinuose, Lusono saloje, Manilos metropolijoje, į pietryčius nuo Manilos. Praeina Manilos–Batangaso greitkelis. Tai gyvenamasis, finansinis ir pramoninis Manilos priemiestis. Gausu vietinių ir užsienio pramonės įmonių, yra verslo centras su daugeliu didžiausių Filipinų dangoraižių (PBCom Tower, Trump Tower Manila, The Gramercy Residences, Discovery Primea ir kt.). Forbs Parko rajonas vadinamas „milijonierių kvartalu“, čia įsikūrę daug užsienio piliečių. Buvusio Viljamo Makinlio forto vietoje yra didelės Manilos amerikiečių kapinės su memorialu (čia palaidoti II pasaulinio karo metais Filipinuose žuvę amerikiečių kariai).

Veikia Makačio universitetas, Azijos verslo vadybos institutas, Informatikos ir komunikacijų technologinė akademija, Don Bosko technologijų institutas, įvairių universitetų padaliniai.

## Istorija
Iki XX a. vid. Makatis buvo nedidelis miestas (1948 m. – 41 tūkst. gyventojų), tačiau vėliau sparčiai augo kaip Manilos priemiestis.

## Šaltiniai
Navotasas

**Navotasas** () – miestas Filipinuose, Lusono saloje, Manilos metropolijoje, į šiaurės vakarus nuo Manilos. Įsikūręs tarp Manilos įlankos ir Dagatdagano lagūnos, Tulahano upės deltoje, priešais Kalookaną. Didelis Filipinų žvejybos centras. Navotase ir kaimyniniame Malabone išplėtota žuvies apdirbimo (ypač krevečių pastos bagoongo) pramonė. Laivų remontas.

## Šaltiniai
San Chuan del Montė

**San Chuan del Montė** () arba tiesiog **San Chuanas** – miestas Filipinuose, Lusono saloje, Manilos metropolijoje, tarp Manilos ir Keson Sičio, šalia San Chuano ir Pasigo upių santakos. Yra Šv. Jono Krikštytojo bažnyčia, Švč. Kristaus šventovė su dominikonų vienuolynu.

San Chosė mieste yra memorialas, menantis 1896 m. čia įvykusį Pinaglabanano mūšį, kuris žymėjo Filipinų revoliucijos prieš Ispanijos imperiją pradžią.

## Šaltiniai
Skaudvilės tiltas

**Skaudvilės tiltas** – arkinis tiltas, stovintis Tauragės rajone, paribyje tarp Skaudvilės ir Pužų, 1,8 km į pietvakarius nuo miestelio centro, 0,6 km į šiaurės rytus nuo Pužų pašto stoties. Tiltas pastatytas senojoje kelio  trasoje. Tai dabartinio lygiagretaus kelio  į Puželius atkarpa, kertanti Ančios upės, Šešuvies dešiniojo intako, slėnį. 

## Istorija

1836-1858 m. tiesiant Peterburgo-Karaliaučiaus plentą (per Joniškį, Šiaulius, Tauragę), buvo pastatyta medinių tiltų, tarp jų ir 7 angų 48 m ilgio spyrinės sistemos tiltas su lytlaužomis per Ančią ties Skaudvile. 

1926 m. baigtas statyti  trijų lankstų skliautinis, dviejų briaunų tiltas per Ančią ties Skaudvile. Tai 37 m ilgio ir 7 m pločio statinys, kurio tarpatramis 20 m. Pastatytas pagal inžinieriaus Prano Markūno projektą. Tarpukario žurnale „Technika ir ūkis“ P. Markūnas detaliai aprašė šio tilto konstrukciją ir kainą. Arkinės perdangos, palyginus su sijinėmis, racionalesnės plieno kiekiu, bet, kad atlaikytų skėtimo jėgas, reikėjo stipresnių atramų. Autorius straipsnyje akcentavo, kad statybos vietos gruntas - kietas molis, kuriam galima perduoti ne tik jėgų spaudimą, bet ir arkos sukeliamų horizontalių apkrovų poveikį. 

Kituose šaltiniuose pateikiama, jog tai buvo 41 m ilgio, monolitinio gelžbetonio arkinis tiltas. Karpyta monolitinė briaunotoji plokštė per gelžbetonines kolonas rėmėsi į masyvius pamatus pirmame ir trečiame tarpatramiuose ir į dvi arkas viduriniame tarpatramyje. Išilginės arkinės konstrukcijos tarpusavyje sujungtos skersiniais gelžbetoniniais ryšiais.

1952 m. tiltui atliktas kapitalinis remontas. Krantines atramas sudarė monolitiniai ramtai su gelžbetoniniu anstatu. 

Tiltas su dviem eismo juostomis, be šalitilčių pėstiesiems. Kraštus riboja betoniniai bortai ir ant jų įtaisyti metaliniai turėklai. Šalia tilto, Pužų pusėje, pastatyta Ančios kraštovaizdžio draustinio rodyklė. Ribojama pravažiuojančių automobilių masė iki 12 t. Nuo tilto į abi puses kyla 5 proc. įkalnės.

## Šaltiniai

## Nuorodos

* Fondas Nr. 1171. Architektūros muziejaus dokumentų kolekcija. Gelžbetoninis tiltas per Ančios upę prie Skaudvilės miestelio. Inžinierius P. Markūnas. 1926 m. (140 AFM-333)
Karšuvos tiltas

**Karšuvos tiltas** – kelių tiltas, stovintis Tauragės rajone, Skaudvilės seniūnijoje, Karšuvos ir Vėluikių kaimų paribyje, 2 km į šiaurę nuo Skaudvilės centro, kelio  127,2 km. Nutiestas per gilų Ančios upės, Šešuvies dešiniojo intako, slėnį. Upė prie Skaudvilės smarkiai vingiuota, miestelį pasiekia pratekėjusi daugelį kilpų.

1836-1858 m. tiesiamas Peterburgo-Karaliaučiaus plentas (per Joniškį, Šiaulius, Tauragę) ėjo per miestelį, dabartiniu keliu . 

Sovietmečiu plentas prie Skaudvilės pravestas aplinkkeliu. 1970 m. per Ančią pastatytas trijų tarpatramių, karpytos sistemos sijinis tiltas. Statinio perdangos ilgis 66,6 m. Visi tarpatramiai perdengti 22,16 m ilgio sudurtinėmis sijomis su skersinėmis diafragmomis.

Ant tilto nutiestas kelias dviejų eismo juostų, su apsauginėmis juostomis iš šonų, abiem šalitilčiais, apribotais betoninių bordiūrų ir metalinių turėklų.

## Šaltiniai
Monero

**Monero** (*XMR*) – kriptovaliuta, sukurta 2014 m., orientuota į privatumą ir decentralizaciją. Ji naudoja „CryptoNote“ protokolą, žiedinius parašus, slaptus adresus ir konfidencialias operacijas (RingCT), kad paslėptų siuntėjo, gavėjo ir pervedamos sumos duomenis. Dėl to Monero transakcijos nėra atsekamos.

Kasybai naudojamas „RandomX“ algoritmas, pritaikytas procesoriams (CPU), kuris riboja ASIC įrenginių efektyvumą ir skatina decentralizaciją. Bloko dydis dinamiškas, todėl tinklas prisitaiko prie apkrovos. Skirtingai nei Bitcoin, kurio pasiūla yra ribota iki 21 mln. monetų, Monero emisija tęsis neribotai – nuo 2022 m. kas bloką išleidžiama 0,6 XMR, užtikrinant nuolatinį atlygį kasėjams.

Dėl anonimiškumo Monero naudojama ne tik legaliems tikslams, bet ir neteisėtai veiklai, įskaitant pinigų plovimą ir nelegalių prekių pirkimą.

## Šaltiniai
Paranjakė

**Paranjakė** () – miestas Filipinuose, Lusono saloje, Manilos metropolijoje, į pietus nuo Manilos. Įsikūręs pietrytiniame Manilos įlankos krante, tarp Pasajaus šiaurėje ir Las Pinjaso pietuose. Šalia miesto įsikūręs svarbiausias šalyje Ninojaus Akino tarptautinis oro uostas. Praeina Manilos–Kavito greitkelis. Verčiamasi žvejyba (gaudoma tradiciniais dideliais tinklais salambao), siuvinėjimo amatais. Pajūrio kurortas. Veikia aeronautikos kolegija, yra Šv. Andriaus katedra, Švč. Mergelės Marijos Nuolatinės Gelbėtojos nacionalinė šventovė.

## Istorija
Iki XX a. vid. Paranjakė buvo nedidelis miestelis (1948 m. – 28 tūkst. gyventojų), kur verstasi daugiausia žemės ūkiu, žvejyba. Šalia veikė amerikiečių Nikolso karinis aerodromas. Vėliau miestas sparčiai augo kaip Manilos priemiestis.

## Šaltiniai
Nugarinė

**Nugarinė** (šnek. *palendrica, palendvica* 
Wrapped Polendvitsa-1.jpg|Suvyniota baltarusiška nugarinė
Polędwica..jpg|Karšto rūkimo kiaulienos nugarinė
Beef tenderloin picture.jpg|Pjaustyta jautienos nugarinė 


## Šaltiniai
Čondogjo

**Čondogjo** () – sinkretinė korėjiečių religija. Jos pradžia laikomi 1905 m., kai skilo Tonhako religinis ir visuomeninis judėjimas.

Čondogjo įkūrėjas – Tonhako judėjimo vadovas Son Pjongi (*Son Byong-hi*). 1899 m. leidinyje „Teisingoji nušvitimo knyga“ jis išdėstė naują Tonhako doktriną. 1906 m. jo paskelbtame statute įtvirtintos svarbiausios naujosios religijos pasekėjų priedermės.

Čondogjo būdingi Korėjos šamanizmo elementai. Teikiama svarba asmeniniam tobulėjimui ir socialinei gerovei šiame pasaulyje.

Buvo išvystyta edukacinį ir leidybinį darbą vykdanti organizacija, 1920 m. imta publikuoti leidinį „Kebijok“, dėl to Japonijos okupacijos laikotarpiu (1910–1945 m.) ši religija prisidėjo prie korėjiečių tautinės savimonės išsaugojimo.

Čondogjo laikui bėgant susiskaidė į daug sektų ir žymesnio vaidmens nebeatlieka. 2005 m. duomenimis, Pietų Korėjoje buvo apie 45 000 pasekėjų ir 280 bažnyčių. 2015 m. nacionalinio surašymo duomenimis, Pietų Korėjoje buvo apie 65 000 pasekėjų.

Šiaurės Korėjoje valstybės pripažįstama ir remiama kaip išskirtinai korėjietiška revoliucinė religija.

## Išnašos

## Šaltiniai
* Lee Chi-ran. Chief Director, Haedong Younghan Academy. *[https://web.archive.org/web/20140413124433/http://manak.org.in/wp-content/uploads/pdf-manak/The%20Emergence%20of%20National%20Religions%20in%20Korea.pdf The Emergence of National Religions in Korea]*.
Flanagan's Onions Football Club

**Flanagan's Onions Football Club**, dar žinomas kaip **Flanagan's Onions** – Bermudų Salų futbolo klubas iš Hamiltono.

## Istorija
1989 m. įkurtas futbolo klubas kaip **MR Onions FC**. Vėlesniais metais klubą pradėjo remti Flanagan's Onions bendrovė, todėl pakito klubo pavadinimas ir tapo žinomi kaip **Flanagan's Onions Football Club**. 

2011–2012 m. sezone Pirmame divizione buvo antri ir pateko į stipriausią lygą. 

Nuo 2012–2013 m. sezono rungtyniavo aukščiausioje lygoje. 2014–2015 m. sezone liko devintoje vietoje ir iškrito į žemesnį divizioną. 

2015–2016 m. sezone Pirmame divizione buvo antri ir pateko į stipriausią lygą. 

Nuo 2016–2017 m. sezono rungtyniavo Bermudian Premier Division. 2017–2018 m. sezone liko devintoje vietoje ir iškrito į žemesnį divizioną.

Nuo 2018–2019 m. sezono žaidė Pirmame divizione (II). Vėlesniais metais pasitraukė iš čempionato.

## Laimėjimai
;  **[[Bermudian Premier Division]]:**
*  **Trečia vieta (1):** 2013–2014 m.

;  **Futbolo taurė:**
* Laimėtojai:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  nežinoma;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* [ Transfermarkt]
* Globalsportsarchive
Vasco Volcanoes

**Vasco Volcanoes** – Bermudų Salų futbolo klubas iš Hamiltono. Dar žinomas kaip **Clube Vasco da Gama Bermuda** arba **Vasco da Gama FC**.

## Istorija
Įkurtas 1935 m. Kitados jame sportavo išeiviai iš Portugalijos. Nuo 1980–1981 m. sezono rungtyniavo aukščiausioje lygoje. 1995–1996 m. pirmą kartą klubo istorijoje tapo šalies čempionais. 1997–1998 m. sezone iškovojo titulą antrą kartą, o 1998–1999 m. jį apgynė. 1999–2000 m. sezone liko šeštoje vietoje. Po sezono pasitraukė iš čempionato ir beveik du dešimtmečius juose nedalyvavo.

Nuo 2018–2019 m. sezono žaidė Pirmame divizione (II). 2019–2020 m. sezone iškovojo trečią vietą. 2020–2021 m. sezonas dėl pandemijos grėsmių buvo nutrauktas. 2022–2023 m. sezone iš čempionato pasitraukė. Nuo 2023–2024 m. sezono vėl žaidė Pirmame divizione (II).

## Laimėjimai
;  **[[Bermudian Premier Division]]:**
* **Čempionai (3):** 1995–1996, 1997–1998, 1999–2000 m.

;  **Futbolo taurė:**
* **Laimėtojai (?):** 

## Sezonai
; Pastarųjų metų sezonai

* Bermudian First Division arba Pirmasis divizionas – antros pakopos pirmenybės;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Meshach Wade, saugas;
*  Keith Jennings, saugas;
*  Kentoine Jennings, gynėjas;

## Išnašos

## Nuorodos
* Oficiali klubo svetainė
* [ SOCCERWAY]
* [ FLASHSCORE]
* [ Transfermarkt]
* Globalsportsarchive
Dublanc FC

**Dublanc Football Club** – Dominikos (Dominikos Sandraugos) futbolo klubas iš Diublanko.

## Istorija
2000 m. įkurtas **Dublanc Strikers** sporto klubas. Suburta vyrų futbolo komanda. Rungtyniavo aukščiausioje šalies futbolo lygoje – Dominica Premier League. Daugkartiniai čempionai. 2005 m. sezone tapo čempionais tuometinis **Dublanc Strikers SC**. 

Vėlesniais metais pakito klubo pavadinimas: **Dublanc Football Club**. 2015–2016, 2016–2017 m. sezonuose vėl tapo čempionais. 2023 m. sezone iškovojo čempionų titulą. 2024 m. sezone apgynė titulą. 2025 m. sezone vėl tapo čempionais.

## Laimėjimai
;  **[[Dominica Premier League]]**
* **Čempionai (6):** 2005 (kaip Dublanc Strikers SC), 2016, 2017, 2023, 2024, 2025 m.

;  **Futbolo taurė**
* Laimėtojai:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Glenson Prince, vartininkas;
*  Euclid Bertrand, gynėjas;
*  Erskim Williams, gynėjas;
*  Briel Thomas, saugas;
*  Chad Bertrand, saugas;
*  Travist Joseph, puolėjas;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportsarchive
Šilininkėliai

**Šilininkėliai** – buvęs kaimas Šilutės rajono savivaldybėje, į vakarus nuo Šilininkų, dešiniajame Nemuno krante. Dabar tai šiaurinė Šilininkų kaimo dalis.

## Istorija

Priklausė Kaukėnų parapijai.

## Gyventojai

## Šaltiniai

## Nuorodos
* 
*
Jociškiai

**Jociškiai** – buvęs kaimas Šilutės rajono savivaldybėje, į vakarus nuo Rūgalių, tarp Krokų Lankos ir Minijos upės. 

## Istorija

Minimi 1626 m., čia gyveno pievininkai. Buvo dvaras, kurį valdė Hamburgeriai, Zudnachovijai. XVIII a. įrengta koplyčia-mauzoliejus. XIX a. paupyje veikė smuklė. 1947 m. sudeginti dvaro pastatai, sunaikinta kapinių koplyčia.

## Gyventojai

## Šaltiniai

## Nuorodos
* 
*
Kalveliškiai

**Kalveliškiai** – buvęs kaimas Šilutės rajono savivaldybėje, 3 km į pietryčius nuo Šilutės. Dabar tai pietrytinė Pagrynių kaimo dalis.

## Istorija

Minimi XVIII a. pradžioje. Buvo dvaras, veikė mokykla. Katalikai priklausė Žibų, liuteronai – Verdainės parapijai.

## Gyventojai

## Šaltiniai

## Nuorodos
* 
*
Saint David's Warriors

**Saint David's Warriors** – Bermudų Salų futbolo klubas iš Saint Davido.

## Istorija
1973 m. įkurtas klubas. Rungtyniavo aukščiausioje lygoje, tačiau ilgam joje įsitvirtinti nepavykdavo. Nuo 2014–2015 m. sezono žaidė Pirmame divizione.

## Laimėjimai
;  **[[Bermudian Premier Division]]:**
* **Čempionai (0):** 

;  **Futbolo taurė:**
* Laimėtojai:

## Sezonai
; Pastarųjų metų sezonai

* Bermudian First Division arba Pirmasis divizionas – antros pakopos pirmenybės;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Mikkail Crockwell, vartininkas;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* [ Transfermarkt]
* Globalsportsarchive
Žiaukai (Kintai)

**Žiaukai** – buvęs kaimas Šilutės rajono savivaldybėje, 1 km į pietus nuo Kintų.

## Istorija

1736 m. buvo Rusnės domenų valsčiaus kaimas *Janicke Szauck*. Priklausė Kintų parapijai.

## Gyventojai

## Šaltiniai

## Nuorodos
* 
*